CELEX: C2004/094/128
Language: fi
Date: 2004-04-17 00:00:00
Title: João Andrade Senan 28.1.2004 Euroopan lentoturvallisuusvirastoa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/45
            
         João Andrade Senan 28.1.2004 Euroopan lentoturvallisuusvirastoa vastaan nostama kanne
   (Asia T-30/04)
   (2004/C 94/128)
   Oikeudenkäyntikieli: ranska
   João Andrade Sena, kotipaikka Rhode St Genèse (Belgia), on nostanut 28.1.2004 Euroopan yhteisöjen ensimmäisen oikeusasteen tuomioistuimessa kanteen Euroopan lentoturvallisuusvirastoa vastaan. Kantajan edustajina ovat asianajajat Georges Vandersanden, Laure Levi ja Aurore Finchelstein.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa 11.7.2003 tehdyn Euroopan lentoturvallisuusviraston (EASA) päätöksen erään toisen henkilön nimittämisestä toimitusjohtajaksi ja kantajan tätä toimea koskevan hakemuksen hylkäämisestä
            
         
               —
            
            
               myöntää kantajalle vahingonkorvauksena 2 euroa kohtuulliseksi vahvistettuna määränä
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja ei hyväksy Euroopan lentoturvallisuusviraston (EASA) päätöstä hänen toimitusjohtajan tehtävää koskevan hakemuksensa hylkäämisestä ja erään toisen henkilön nimittämisestä tähän tehtävään.
   Hän korostaa, että tiedot, joita hän ja hänen avustajansa ovat pyyntönsä johdosta saaneet, ovat osoittautuneet hajanaisiksi ja kantaja ei voi niiden perusteella saada selkeää ja avointa kuvaa noudatetusta menettelystä.
   Kantaja esittää väitteidensä tueksi, että
   
               —
            
            
               Perusteluvelvollisuus on laiminlyöty ja huolenpitovelvollisuuden ja hyvän hallinnon periaatteita on loukattu.
            
         
               —
            
            
               Puuttuu tietoa, jonka perusteella voitaisiin objektiivisesti ja oikeutetusti katsoa, että puolueettomuuden periaatetta, objektiviteettiperiaatetta ja syrjintäkiellon periaatetta ei ole rikottu ja ettei ole toimittu myöskään vastoin menettelysääntöjä ja ilmoitusta avoimesta toimesta.
            
         
               —
            
            
               Yksikön etua ei ole otettu huomioon ja muuhun henkilöstöön sovellettavaa säännöstöä on rikottu, koska komission toimittamasta suppeasta elämäkerrasta ilmenevien nimitetyn henkilön ansioiden ja kantajan ansioiden vertailusta ilmenee, että viimeksi mainitun ansiot ovat selvästi paremmat.